བཅའ་སྟངས་མི་མཚུངས་པའི་གོ་རེ།གོ་རེ་བཅའ་སྟངས་ལ་སྣ་རིགས་ཆེན་པོ་དྲུག་ཙམ་ཡོད།དེ་དག་ནི་ས་བསྲེག་གོ་རེ་དང་།གཡིས་བཙོས་གོ་རེ།མར་བཙོས་གོ་རེ།ལྕགས་ཟངས་གོ་རེ།རླངས་བཙོས་གོ་རེ།གློག་ཐབ་གོ་རེ་དང་བཅས་སྣ་རིགས་དྲུག་ཙམ་ཞིག་ཡོད།ས་བསྲེག་གོ་རེ་ནི།ས་རིལ་ཞེས་པའི་བུད་ཤིང་ཐོག་ས་ཐོ་མང་པོ་བརྩིགས་ནས་ཐོག་ཏུ་ཨོང་བ་ལ་སོགས་བཞག་སྟེ་མེ་སྦར་ཞིང་ས་ཐོ་བསྲེགས་རྗེས།ས་ཚ་བོ་དེ་རྣམས་དབྱུག་པ་ཐུང་ངུ་ཞིག་གིས་བརྡུངས་ཏེ།ཁོད་སྙོམས་པོའི་ཐོག་ཏུ་གོ་རེ་ཆེ་ཆུང་མི་འདྲ་བ་བཞག་ནས་གོ་རེ་ཐོག་ཏུའང་ས་བཀབ་ནས་གོ་རེ་བསྲེག་པ་ཞིག་རེད།འདི་ནི་རེབ་གོང་རོང་ཁུལ་གྱི་གོ་རེ་ཨང་དང་པོ་ཡིན།